Discussió:Llista de monuments d'Arenys de Munt

message: Aquest edifici ja no existeix. La numeració del carrer ha canviat, on hi havia els parells hi ha els senars i a l'inrevés, i si abans començava per la plaça de l'Església ara comença pel carrer de la Rasa (per exemple, l'antic número 2 ara és el 33, l'antic 6 ara és el 29, etc.). A les cantonades del carrer Vell amb el carrer de la Rasa tots els edificis són nous, i els que fan cantonada amb la plaça de l'Església i amb el carrer Borrell no s'assemblen gens al que hi ha a la foto de Patmapa. A l'Inventari de patrimoni cultural d'Arenys de Munt, a l'annex 4, "índex d'elements no fitxats", diu que "Can Iscle" està enderrocada. --Enric (discussió) 13:58, 23 gen 2020 (CET)
replies: text: Les coordenades apunten al número 1 que és el més probable de les 4 cantonades del carrer i on amb Google Street es veu en obres. L'anoto com enderrocat. --V.Riullop (parlem-ne) 15:45, 23 gen 2020 (CET)
thread_title:  Ca l'Iscle 

message: La porta característica d'arc rebaixat, amb la llinda datada, que era l'únic característic d'aquest edifici, ja no existeix i ara és una vulgar porta rectangular de garatge. Ara bé, l'edifici encara existeix. --Enric (discussió) 14:06, 23 gen 2020 (CET)
replies: text: Increïble, a més BCIL. L'anoto desapareguda. --V.Riullop (parlem-ne) 15:46, 23 gen 2020 (CET)
 Consultant el catàleg d'urbanisme de l'Ajuntament, dins la fitxa respectiva, Can Costella no és pas la descrita a Patmapa (núm. 49), sinó la núm. 47. Can Costella del número 47, la casa més alta, és BCIL (2572-I); la del costat, la 49, hi ha una foto que la descriu com a "edifici auxiliar". El text de la casa diu: "tenia al seu costat un cos en planta baixa amb la data 1787 gravada a la llinda. El portal va ser reformat i en el seu lloc hi ha actualment una porta de garatge". La pega és que jo vaig fotografiar la caseta petita i no la gran del costat, que és la que realment és BCIL i que encara existeix. Si hi passes algun dia i la vols fotografiar, ja ho saps... --Enric (discussió) 13:18, 9 feb 2020 (CET)
thread_title:  Can Costella 

message: Aquest edifici antic ha desaparegut, al passeig de Joan XII tot són edificis nous. A l'Inventari de patrimoni cultural d'Arenys de Munt, a l'annex 4, "índex d'elements no fitxats", diu que ha desaparegut. --Enric (discussió) 14:15, 23 gen 2020 (CET)
replies: text: Anotat com a enderrocat. --V.Riullop (parlem-ne) 15:46, 23 gen 2020 (CET)
thread_title:  Ca l'Escorial 

message: A l'adreça esmentada, el Rial de la Rectoria, tot són naus industrials i no hi ha cap mas. Si hem de fer cas de l'Inventari de patrimoni cultural d'Arenys de Munt, a l'annex 4, "índex d'elements no fitxats", diu que està destruït. --Enric (discussió) 14:46, 23 gen 2020 (CET)
replies: text: Anotat com a enderrocat. --V.Riullop (parlem-ne) 15:51, 23 gen 2020 (CET)
thread_title:  Can Colomer de la Vila 

message: Es tracta d'un conjunt d'edificacions que consta del mas (Can Gibert, o el Remei) i la capella. He afegit una foto al mas (el Remei, o Can Gibert) on es veu també la capella; la foto que hi ha ara de la capella es veu que sobresurt de la tanca del recinte, i hi ha també el portal exterior del mas. Potser la categoria de commons els hauria d'aixoplugar a tots dos, mentre no en tinguem unes fotos clarament diferenciades. L'altra foto que hi ha és de la capçalera de la capella, que dóna a la tanca del recinte. --Enric (discussió) 15:14, 23 gen 2020 (CET)
replies: text: Mentre no hi hagi fotos millor aquestes estan bé. --V.Riullop (parlem-ne) 15:56, 23 gen 2020 (CET)
thread_title:  El Remei (Can Gibert) i la capella del Remei 

message: A l'Inventari de patrimoni cultural d'Arenys de Munt, a l'annex 4, "índex d'elements no fitxats", diu que està destruït. --Enric (discussió) 15:16, 23 gen 2020 (CET)
replies: text: Si ho diu la diputació és una bona referència, no una deducció nostra, i si fa falta hi vaig i me n'encarrego de que no em facin quedar malament. --V.Riullop (parlem-ne) 15:59, 23 gen 2020 (CET)
thread_title:  Can Ton, o cinema El Siglo 

message: Avui he anat a fer safari a Arenys de Munt i, de les dues cases que hi ha dins el pàrquing de Can Globus, a l'antiga finca de Ca l'Espàrrec, la casa de la dreta, amb tipologia de mas, anomenada també Can Pepet de la Casa Nova, no és la que apareix a la foto que en tenim ara. No sé pas quin mas deu ser realment el que il·lustra la foto, però el que és segur és que no és Can Pepet, o Ca l'Espàrrec, com en vulgueu dir. Can Pepet té la façana arrebossada de blanc, amb la porta de llinda plana (la de la foto actual és de mig punt) i una finestra a banda i banda, la de l'esquerra molt més gran que la de la dreta; al primer pis hi ha tres finestres, emmarcades de pedra, totes de llinda plana (al mas de la foto actual, la central té llinda conopial) i hi ha una altra finestra a les golfes, centrada sota el carener (la de la foto actual està desplaçada a la dreta), i no hi ha cap rastre de rellotge de sol. Està abandonada. És aquesta per la part de darrere. Del davant no es veu amb el Google Street, perquè queda molt endins del pàrquing de Can Globus. --Enric (discussió) 01:19, 9 feb 2020 (CET) --Enric (discussió) 01:23, 9 feb 2020 (CET)
replies: text: Sembla que tingui pa a l'ull! La foto que hi ha actualment en comptes de Ca l'Espàrrec, o Can Pepet, és Can Rossell!!!, vist precisament des del pàrquing de Can Globus. --Enric (discussió) 01:27, 9 feb 2020 (CET)
replies: text: : Foto modificada. Suposo que l'altre que hi ha a la categoria és bona, encara que es fa difícil de saber. --V.Riullop (parlem-ne) 14:10, 9 feb 2020 (CET)
replies: text: ::Sí, correspon a la casa de Ca l'Espàrrec. Es devia fer la foto quan encara no ho havien desbrossat, ara es veu la façana darrere els arbres i no hi ha bardisses, però l'estat és igual de lamentable. --Enric (discussió) 15:37, 9 feb 2020 (CET)
thread_title:  Finca de Ca l'Espàrrec, o Can Globus 

message: Després de veure cases que valien la pena i no sortien a la llista, he trobat això. Podries revisar la llista, si us plau? És possible que en faltin d'altres i que no me n'hagi adonat, passant-hi pel costat.
* Can Sagrera, BCIL 2593-I, IPA núm. 39504 
* Can Regàs, rbla. Francesc Macià 75, BCIL 2575-I, IPA núm. 39500
* Can Missé del Pa, rbla. Francesc Macià 74, BCIL 2568-I, IPA núm. 39497
* Can Rifà, c. Sant Antoni 4-6, BCIL 2591-I, IPA núm. 39502
* Fàbrica Grober, BCIL 2595-I, IPA núm. 39505 (la vaig veure des de la carretera de Sant Iscle i no la vaig fotografiar!!!)
--Enric (discussió) 01:38, 9 feb 2020 (CET)
replies: text: Llista actualitzada. Són 8 altes, aquestes 5 més Mas Gabana, Naus annexes a la Fàbrica Grober i Plaça de l'Església. --V.Riullop (parlem-ne) 14:46, 9 feb 2020 (CET)
replies: text: : Llàstima de no haver-me'n adonat abans i no ara que estava classificant les fotos. Ens faltarà, doncs, la fàbrica i les naus annexes, ja que no la vaig anar a fotografiar, i això que la vaig veure des de dalt de la carretera de Vallalta. També ens faltarà Can Costella, ja que vaig fotografiar la caseta del costat, la de la porta de garatge. A més a més de Can Forn, que em queia molt lluny per anar-hi a peu, i l'hipogeu de Ca l'Arquer, que no tenia clar si era visible (pel que diu la fitxa, sembla que no) i vaig decidir no fer la caminada per no res. A part de la qüestió de Can Miró (o Can Guix) i la capella del Roser, que ara si fa no fa tenen la mateixa foto, però també em queia molt lluny. Gràcies! --Enric (discussió) 15:51, 9 feb 2020 (CET)
thread_title:  BCILs que no trobo a la llista 

message: Segons el catàleg de patrimoni de l'Ajuntament, es diu Can Vernis. --Enric (discussió) 02:53, 9 feb 2020 (CET)
replies: text: Sí, a IPAC ho van canviar a Casa Vernis. Ho deixo com l'ajuntament. --V.Riullop (parlem-ne) 14:23, 9 feb 2020 (CET)
thread_title:  Casa Vernils